

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 
2010 M. GRUODŽIO 27 D. ĮSAKYMO NR. V-1131 „DĖL GREITOSIOS MEDICINOS PAGALBOS PASLAUGŲ TEIKIMO IR JŲ IŠLAIDŲ APMOKĖJIMO TVARKOS APRAŠO PATVIRTINIMO“ PAKEITIMO  

2023 m. birželio 13 d. Nr. V-689
Vilnius

.	P a k e i č i u  Lietuvos Respublikos sveikatos apsaugos ministro 2010 m. gruodžio 27 d. įsakymą Nr. V-1131 „Dėl Greitosios medicinos pagalbos paslaugų teikimo ir jų išlaidų apmokėjimo tvarkos aprašo patvirtinimo“ ir jį išdėstau nauja redakcija: 
„LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL GREITOSIOS MEDICINOS PAGALBOS PASLAUGŲ TEIKIMO IŠLAIDŲ APMOKĖJIMO TVARKOS APRAŠO PATVIRTINIMO

Vadovaudamasis Lietuvos Respublikos sveikatos priežiūros įstaigų įstatymo 9 straipsnio 1 dalies 3 punktu, 10 straipsnio 6 punktu, siekdamas tinkamai įgyvendinti Lietuvos Respublikos sveikatos sistemos įstatymo 2 straipsnio 4 dalį ir 191 straipsnį:
. T v i r t i n u Greitosios medicinos pagalbos paslaugų teikimo išlaidų apmokėjimo tvarkos aprašą (pridedama).
. P a v e d u įsakymo vykdymą kontroliuoti viceministrui pagal veiklos sritį.“
.	P a v e d u:
.	greitosios medicinos pagalbos (toliau – GMP) paslaugas teikiančioms įstaigoms pateikti teritorinėms ligonių kasoms (toliau – TLK), su kuriomis sudarytos sutartys dėl GMP paslaugų teikimo ir apmokėjimo Privalomojo sveikatos draudimo fondo biudžeto lėšomis, sąskaitas:
.	už dalį 2023 m. birželio mėnesį suteiktų GMP paslaugų – iki 2023 m. birželio 15 d. (imtinai). Sąskaitoje nurodoma suma nustatoma įvertinus mokėtiną sumą už šio mėnesio GMP paslaugas (bazinis mokėjimas už GMP brigadų paslaugas), GMP dispečerinių tarnybų teikiamas paslaugas (skaičiuojant imamas nuolatinių gyventojų skaičius 2022 m. pradžioje Valstybės duomenų agentūros duomenimis) ir gerus GMP rezultatus;
.	už likusias 2023 m. birželio mėnesį suteiktas GMP paslaugas – iki 2023 m. liepos 10 d. (imtinai), vadovaujantis Greitosios medicinos pagalbos paslaugų teikimo ir jų išlaidų apmokėjimo tvarkos aprašo redakcija, galiojusia iki šio įsakymo 1 punkto įsigaliojimo; 
.	TLK atsiskaityti už 2023 m. birželio mėnesį suteiktas GMP paslaugas pagal įstaigų pateiktas sąskaitas:
.	už dalį 2023 m. birželio mėnesį suteiktų GMP paslaugų atsiskaityti iki 2023 m. birželio 20 d. (imtinai) pagal sąskaitas, gautas iki 2023 m. birželio 15 d. (imtinai);
.	už likusias 2023 m. birželio mėnesį suteiktas GMP paslaugas atsiskaityti iki 2023 m. liepos 14 d. (imtinai) pagal sąskaitas, gautas iki 2023 m. liepos 10 d. (imtinai);
.	 šio įsakymo vykdymo kontrolę viceministrui pagal veiklos sritį.
.	N u s t a t a u, kad šio įsakymo 1 punktas įsigalioja 2023 m. liepos 1 d.


Sveikatos apsaugos ministras 					                                      Arūnas Dulkys

PATVIRTINTA
Lietuvos Respublikos sveikatos apsaugos ministro 
2010 m. gruodžio 27 d. įsakymu Nr. V-1131
(Lietuvos Respublikos sveikatos apsaugos ministro 
2023 m. birželio 13 d. 
įsakymo Nr. V-689  redakcija) 




 SKYRIUS


. Greitosios medicinos pagalbos paslaugų teikimo išlaidų apmokėjimo tvarkos aprašas (toliau – Aprašas) reglamentuoja greitosios medicinos pagalbos (toliau – GMP) apmokėjimo tvarką.
. Apraše vartojamos sąvokos ir jų apibrėžtys suprantamos taip, kaip jos apibrėžtos Lietuvos Respublikos sveikatos sistemos įstatyme, Lietuvos Respublikos sveikatos priežiūros įstaigų įstatyme, Lietuvos Respublikos sveikatos draudimo įstatyme, Greitosios medicinos pagalbos paslaugų teikimo organizavimo tvarkos apraše, patvirtintame Lietuvos Respublikos sveikatos apsaugos ministro 2007 m. lapkričio 6 d. įsakymu Nr. V-895 „Dėl Greitosios medicinos pagalbos paslaugų teikimo organizavimo tvarkos aprašo patvirtinimo“, kituose GMP paslaugų teikimą reglamentuojančiuose teisės aktuose.
. Aprašo nustatyta tvarka apmokamos:
. GMP dispečerinės paslaugos;
. GMP budinčių brigadų teikiamos paslaugos:
. GMP paslaugos, teikiamos paciento namuose ar kitose jo buvimo vietose;
. GMP paslaugos, teikiamos asmens sveikatos priežiūros įstaigose (toliau – ASPĮ), jei pacientui būtina sveikatos priežiūra viršija tų įstaigų kompetenciją;
. paciento pervežimas iš iškvietimo vietos į stacionarines asmens sveikatos priežiūros paslaugas teikiančios ASPĮ (toliau – stacionarinė ASPĮ) skubiosios pagalbos skyrių, kai suteikiamos Aprašo 3.2.1 ar 3.2.2 papunkčiuose nurodytos paslaugos;
. stabilios būklės paciento pervežimas iš vienos stacionarinės ASPĮ skubiosios pagalbos skyriaus į kitą stacionarinę ASPĮ toliau gydyti tais atvejais, kai pacientas nehospitalizuojamas stacionarinėje ASPĮ, į kurią jis pirmiausia kreipėsi (nepriklausomai nuo to, kokiu būdu pacientas pateko į ASPĮ), ir pervežimas yra būtinas dėl paciento sveikatos būklės; 
. paciento, kuris gali būti gabenamas tik GMP automobiliu, pervežimas iš stacionarinės ASPĮ skubiosios pagalbos skyriaus į namus po to, kai GMP budinčios brigados atvežtam pacientui suteikiamos būtinos asmens sveikatos priežiūros paslaugos;
. paciento pervežimas iš stacionarinės slaugos ir palaikomojo gydymo paslaugas teikiančios ASPĮ į kitą ASPĮ toliau tirti ir (ar) gydyti;
. užsienyje sunkiai susirgusio ar susižeidusio Lietuvos Respublikos nuolatinio gyventojo pervežimas nuo Lietuvos Respublikos sienos į ASPĮ toliau tirti ir (ar) gydyti;
. Lietuvos Respublikos teritorijoje sunkiai susirgusio ar susižeidusio asmens, apdrausto privalomuoju sveikatos draudimu kitoje Europos Sąjungos šalyje ir pateikusio tai patvirtinančius dokumentus, pervežimas nuo ASPĮ iki Lietuvos Respublikos sienos;
. pacientės pervežimas iš vienos ASPĮ į kitą ASPĮ dėl normalaus ar gresiančio priešlaikinio gimdymo, ar dėl patologijos laikotarpiu po gimdymo;
. paciento, kuriam namuose taikoma dirbtinė plaučių ventiliacija, pervežimas iš namų į ASPĮ, iš vienos ASPĮ į kitą ASPĮ bei iš ASPĮ į namus.
. kitos toliau išvardytos paslaugos:
. paciento pervežimo iš vienos stacionarinės ASPĮ, kurioje jis buvo hospitalizuotas, į kitą stacionarinę ASPĮ toliau gydyti;
. paciento pervežimo iš vienos ASPĮ į kitą ASPĮ diagnostinėms, gydomosioms procedūroms ar tyrimams atlikti, jei pervežimas būtinas dėl paciento sveikatos būklės (indikacijas, pagal kurias pacientas gali būti pervežamas, suderina siunčiančioji ir priimančioji ASPĮ);
. paciento pervežimo iš stacionarinės ASPĮ į namus po stacionarinio gydymo, jei tai būtina dėl paciento sveikatos būklės (indikacijas, pagal kurias pacientas gali būti pervežamas, nustato siunčiančioji ASPĮ);
. paciento pervežimo jo ar jo artimųjų prašymu, jei tai nėra būtina dėl paciento sveikatos būklės.
. Aprašo 3.4.1–3.4.3 papunkčiuose numatytais atvejais paciento pervežimo išlaidas apmoka siunčiančioji ASPĮ pagal sutartį su GMP paslaugas teikiančia įstaiga, Aprašo 3.4.4 papunktyje numatytu atveju pacientas moka savo lėšomis.

. Vienam gyventojui tenkanti metinė lėšų suma GMP paslaugoms, suteiktoms nuo 2023 m. liepos 1 d., apmokėti yra lygi 35,2 Eur (vienam gyventojui tenkanti metinė lėšų suma GMP paslaugoms apmokėti apskaičiuojama planuojamas skirti metines lėšas GMP paslaugoms dalijant iš nuolatinių gyventojų skaičiaus einamųjų metų pradžioje naujausiais Valstybės duomenų agentūros duomenimis). 
. Už GMP paslaugas GMP tarnybai mokėtina vieno mėnesio lėšų suma apskaičiuojama metinę Aprašo 6 punkte nurodytą lėšų sumą dalijant iš 12 ir dauginant iš nuolatinių gyventojų skaičiaus einamųjų metų pradžioje naujausiais Valstybės duomenų agentūros duomenimis. 2023 m. prireikus GMP tarnyba gali pateikti teritorinei ligonių kasai (toliau – TLK) sąskaitą už dalį einamąjį mėnesį suteiktų GMP paslaugų.
. GMP tarnyba galutinę sąskaitą už praėjusio mėnesio GMP paslaugas pateikia TLK iki kiekvieno mėnesio 10 dienos.
. Valstybinė ligonių kasa prie Sveikatos apsaugos ministerijos (toliau – VLK) lėšas, skirtas GMP paslaugoms apmokėti, perveda TLK, kurios veiklos zonoje yra registruota GMP tarnybos buveinė (pagal pateiktas paraiškas).
. GMP tarnyba gautas iš TLK lėšas naudoja GMP paslaugoms apmokėti GMP tarnybos vadovo nustatyta tvarka. 
. 2023 m. II pusmetį ASPĮ, nurodytų Lietuvos Respublikos sveikatos sistemos įstatymo Nr. I-552 2 straipsnio pakeitimo ir Įstatymo papildymo 191 straipsniu įstatymo 3 straipsnio 3 dalyje ir pasirašiusių su GMP tarnyba bendradarbiavimo sutartį, suteiktoms GMP paslaugoms apmokėti GMP tarnyba turi užtikrinti lėšų sumą, lygią TLK apskaičiuotoms šių ASPĮ 2023 m. I pusmečio preliminarioms lėšų sumoms. 
. Pasibaigus kalendoriniam einamųjų metų mėnesiui, GMP tarnyba iki kito mėnesio 10 dienos pateikia TLK GMP paslaugų teikimo ataskaitas. Šių ataskaitų formos tvirtinamos VLK direktoriaus įsakymu. 

